ב-22 באוגוסט 1572 נורה גאספאר דה קוליני השני, הפרוטסטנטי בהיותו ברחוב בפריז ונפצע באופן קל. כעבור יומיים הותקף דה קוליני שנית ונרצח במיטתו, בידי עושי דברו של אנרי הראשון הדוכס מגיז, שראה בדה קוליני את האחראי לרצח אביו, פרנסואה הדוכס מגיז. גופתו של דה קוליני הושלכה מן החלון לעבר המון קתולי זועם שהתעלל בה. מאורע זה סימן את תחילת טבח ליל ברתולומאוס הקדוש שבו נרצחו אלפי הוגנוטים (פרוטסטנטים) בפריז ובערי השדה.